  Майя Бывальцева Глазкарысь 13 аресъем Маргарита Дрямина Европалэн уянъя первенствояз азвесь медаль утӥз, ӵошатсконъёс Венгриысь Ходмезёвашархей карын ортчизы. Со сярысь ивортэ Россиысь уянъя федерацилэн пресс-службаез. 100 метре комбинированной эстафетаын зарни медаль утӥзы Мария Каменева, Маргарита Дрямина, Полина Егорова но Василисса Буйная. Со сяна, Удмуртилэн уйпал шоркарысьтыз спортсменка азвесь медаль утӥз 100 метре комбинированной суро эстафетаын Роман Ларинэн, Егор Куимовен но Василисса Буйнаяен ӵош. Ватсалом на, 50 метр брасс амалэн уянын Маргарита Дрямина 15-тӥ инты басьтӥз. Тегъёс: Мерлык Спорт Удмуртия Венгрия Глазкар пиналъёс  